STRĖVOS G. SENIŪNAITĖS

**ATASKAITA**

**2019 m. vasario mėn. 19 d.**

Kadangi į seniūnaites buvau išrinkta 2018 metų kovo mėnesį, tai mano savanoriška veikla truko apie 9 mėnesius. Pačioje veiklos pradžioje buvau pakviesta į mokymus kuriuos organizavo VšĮ Lietuvos savivaldybių asociacijos mokymo ir konsultavimo centras. Dalyvavau dvejuose seminaruose ,,SENIŪNAIČIO VEIKLOS JURIDINIAI, POLITINIAI ASPEKTAI,,, ,,BENDRUOMENINĖ VEIKLA SAVIVALDYBĖJE IR SENIŪNAITIS,,. Vėliau seniūnaitijos ribose išplatinau lipdukus, gyvenamųjų namų įėjimuose, skelbimų lentose, bendruomenės skelbimų lentose. Jame buvo informacija, kokie mano tikslai ir uždaviniai ir kokiais rūpimais klausimais gyventojai gali kreiptis į mane. Mano tikslas, rūpintis bendruomenės interesais ir atstovauti bendruomenei seniūnaitijoje, savivaldybėje bei savivaldybės teritorijoje veikiančiose valstybės įstaigose. Prižiūrint gyvenamosios vietovės teritoriją.

Išplėstinėse seniūnaičių sueigose ir kituose renginiuose susipažinau su kitais seniūnaičiais bei bendruomenių pirmininkais. Per šį laikotarpį dalyvavau konferencijose, seminaruote, tarybos bei komitetų posėdžiuose, susitikimuose, apskrito stalo diskusijose, kurios lietė mūsų miesto opiausias bei aktualiausias problemas, kėliau klausimus, dariau pasiūlymus. Būdama šių įvykių eigoje supratau, kad aš kaip seniūnaitė mažai ką galiu padaryti šios seniūnaitijos labui. Tad bendraujant su kolegomis seniūnaičiais, bendruomenių pirmininkais ir gyventojais kilo idėja įkurti bendruomenę. Tad Birželio 12 d. įvyko KLAIPĖDOS ŽVEJYBOS UOSTO RAJONO GYVENTOJŲ steigiamasis susirinkimas, kuriame gyventojai pritarė bendruomenės kūrimui. Jame išsirinkome bendruomenės steigėjus, valdybą. O liepos 11 d. ASOCIACIJA KLAIPĖDOS ŽVEJYBOS UOSTO BENDRUOMENĖ buvo įregistruota Registrų centre VĮ.Pagrindinis jos tikslas - suburti mūsų gyvenamojoje teritorijoje gyvenančius asmenis, puoselėti ir palaikyti tvirtus bendruomenės narių tarpusavio ryšius, padėti vieni kitiems. Skatinti ir palaikyti bendruomenės narių kultūrinę, švietimo ir socialinę raidą bei pilietiškumą, viešinti istorinius duomenis apie vietos teritoriją ir su ja susijusius asmenis. Kurti ir puoselėti saugią, sveiką ir patogią gyvenamąją aplinką, ją gražinti ir plėtoti. Užmegzti ir palaikyti bendradarbiavimo ryšius su kitomis institucijomis, bendruomenėmisir kitomis įstaigomis. Po to ASOCIACIJA KLAIPĖDOS ŽVEJYBOS UOSTO BENDRUOMENĖ buvo priimta į Klaipėdos bendruomenių asociaciją. Ir joje esu valdybos narė. Aktyviai bendrauju ir bendradarbiauju su Klaipėdos policijos bendruomenės skyriaus pareigūnais, savivaldybės viešojo skyriaus darbuotojais.

 **R**ugpjūčio mėn. organizavau LR aplinkos apsaugos ministerijos akciją „Misija nulis“, kurios metu gyventojai buvo informuojami kaip taupyti elektros energiją, kaip teisingai rūšiuoti šiukšles, kokią žalą gamtai daro vienkartiniai indai ir t.t.. Rugpjūčio pabaigoje – Rugsėjo pradžioje buvo organizuota akcija „ Pripildyk mokinio kuprinę gerumu “. Džiaugiuosi, kad gyventojai aktyviai įsijungė į šią akciją ir turėjome galimybę paremti nepasiturinčias šeimas, mokyklinėmis priemonėmis. Taip pat kreipiausi į AB ,,Klaipėdos Smeltė “ generalinį direktorių su prašymu būti bendruomenės socialiniu bei ekonominiu partneriu. Džiaugiuosi nuoširdžiu ir informatyviu susitikimu ir įmonės direktoriaus noru bendrauti bei bendradarbiauti. Šio susitikimo metu direktoriaus siūlymu, rugsėjo 29 d. buvo organizuota gyventojų pažintinė ekskursija po laivų krovos bendrovės teritoriją, pristatant įmonės dabartį bei jos strateginį planą. Taip pat kreipiausi į Valstybinę Klaipėdos jūrų uosto direkciją su generaliniu direktoriumi Arvydu Vaitkumi aptariau labiausiai rūpimus klausimus. Rugpjūčio mėn. Valstybinio Klaipėdos jūrų uosto direkcijos iniciatyva buvo pristatytas planuojamas Strateginis planas.

Taip pat teikiau projektą ,,STIPRI IR VEIKLI BENDRUOMENĖ,,. Projekto tikslas buvo gyvenamosios aplinkos infrastruktūros gerinimas, bendruomenės telkimas, bendruomeniškumo ugdymas, jis pasisekė puikiai. Buvo planuota, kad į projeką įsijungs apie 10 savanorių. Projekto viešinimo, asmeniškų pakvietimų, pokalbių, skelbimų dėka, į įvairius savanoriškus darbus įsijungė 36 savanoriai. Gyvenamųjų kiemų erdvėse buvo įrengti 6 suoliukai, atkurtos vaikų žaidimų aikštelės. Buvo įrengti gėlių gazonai, sodinami augalų sodinukai. Dalį sodinukų pirkome iš projekto lėšų, dalį padovanojo įmonė „Trolio medžis“. Dalį darbų atliko įmonių specialistai, dalį savanoriai. Apie vykdomą projektą jo veiklas viešinome žvejybos uosto internetinėje svetainėje, kituose socialiniuose tinkluose bei bendruomenės skelbimų lentose, taip pat padėjo mus administruojanti įmonė ,,Jūros būstas,, savo portale platino informaciją apie vykdomą projektą. Spalio antroje pusėje projektą pristatėme,, Radiogamos,, radijo laidoje. Bendruomenės telkimo dėka, per pašnekesius gimė mintis sudalyvauti, I. Simonaitytės bibliotekos kiemelyje organizuojamame renginyje „Kalėdinių eglučių kiemelis”. Aš pati kartu su bendruomenės atstovais paruošėme ir papuošėme stilizuotą Kalėdinę eglutę, visus techninius klausimus padėjo spręsti bendruomenės savanoriai ir bibliotekos personalas. Visus dalyvaujančius akcijoje biblioteka viešino žiniasklaidoje.

Įgyvendinus projektą, gyventojams susibūrus atsirado naujų norų idėjų, vieni su kitais pasidalino savo gerąja patirtimi. Vieni ateityje siūlė kokiomis priemonėmis galėtų prisidėti, kiti kad galėtų prisidėti savo talentais. Visi tapome kaimyniškesni, bendruomeniškesni, neabejingi vieni kitiems. Labiau saugojantys savo aplinką. Prie projekto vykdymo prisidėjo mūsų socialiniai partneriai Kalnupės biblioteka viešindama projektą ir priimdama į savo patalpas, Raudonojo kryžiaus savanoriai, socialinės paramos centro darbuotojai, jie parūpino Kalėdinius lauknešėlius labiausiai stokojantiems mūsų rajono gyventojams. Projekto dėka kilo idėja sukurti mūsų bendruomenės ,,Asociacija žvejybos uosto bendruomenė,, internetinę svetainę Facebook paskyroje ir sukurti jos Logotipą. Ir toliau pabaigus projektą, mūsų bendruomenė nuolat yra informuojama, kas vyksta mieste. Taip pat naujai kreipiasi gyventojai norėdami susitvarkyti savo kiemus, ar prašydami sutvarkyti viešąsias erdves, ar kiemuose įrengiant apšvietimą ir kt.

Pagarbiai Strėvos g. seniūnaitė

Rasa Senkienė

|  |
| --- |
|  |